Yōko Kamikawa
Yōko Kamikawa (jaapani keeles 上川 陽子 Kamikawa Yōko; sündinud 1. märtsil 1953 Shizuokas) on Jaapani poliitik, kes kuulub Liberaaldemokraatliku Parteisse. Ta on alates 13. septembrist 2023 Jaapani välisminister. Ta oli justiitsminister 2014–2015, 2017–2018 ja taas 16. septembrist 2020 4. oktoobrini 2021. 2007–2008 oli ta soolise võrdsuse ja sotsiaalminister Shinzō Abe ja Yasuo Fukuda valitsustes. Ta on lõpetanud Tōkyō Ülikooli rahvusvaheliste suhete alal, seejärel õppis ta Harvardi Ülikooli juures asuvas John F. Kennedy nimelises valitsemiskoolis (John F. Kennedy School of Government).